અલ્પેશ ઠાકોરે કોંગ્રેસમાં અન્યાયના આક્ષેપો કરી પોતાના પગલાંને સાચું ઠેરવવા હવાતિયા મારી રહ્યો છે, પણ ધારાસભ્યપદ જાય એમ ઇચ્છતો નથી, વધુમાં ગઇ કાલે અલ્પેશે ઠાકોરસેનાની કોર કમિટિના આદેશને આગળ ધરી રાજીનામું આપવાનું નાટક કર્યું હતું ત્યારે ઠાકોરસમાજના એક આગેવાને નામ નહીં આપવાની શરતે જણાવ્યા મુજબ અલ્પેશે પોતાની રાજકીય ખીચડી શેકવવા માટે ઠાકોરસમાજનો માત્ર ઉપયોગ જ કર્યો છે અને હવે ભાજપનું પ્યાદું બની કોંગ્રેસના મત કાપવાનું કામ કરવું છે, એટલે ઠાકોરસેનાની કોર કમિટિના આદેશને નિમિત બનાવે છે.